Saatgutquittung
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

10219 AD167 Theadelphia

παρὰ Μυσθαρίωνος Ἡρακλείδου καὶ Πνεφερῶτος Σαταβοῦτος καὶ Μύσθου Ἀλεξίωνος καὶ Χαιρήμωνος Εὐδαίμονος καὶ Χαιρᾶτος Ἀπολλωνίου καὶ Ζωίλου Ἀπίωνος καὶ Ἁρπάλου Διδύμου καὶ Μάρκου Σαραπίωνος καὶ Ἥρωνος Πτολλᾶ καὶ Πετερμούθεως Χάρητος καὶ Ἁρπάλου Μύσθου· οἱ ια πρεσβύτεροι πεδίου κώμης Θεαδελφείας Ἥρωνι καὶ μετόχοις σιτολόγοις τῆς αὐτῆς κώμης χαίρειν. ἔχομεν παρʼ ὑμῶν ἄλλας μεθʼ ἃς προεπεσταλμέναι εἰσὶ ἡμῖν πρὸ χρηματισμοῦ εἰς δάνεια σπέρματα τῆς τοῦ ἐνεστῶτος η ἔτους Ἀντωνίνου καὶ Οὐήρου τῶν κυρίων Σεβαστῶν Ἀρμενιακῶν Μηδικῶν Παρθικῶν Μεγίστων κατασπορᾶς ἀπὸ γενήματος τοῦ διεληλυθότος ζ ἔτους ἄλλας ἐπὶ λόγου πυροῦ ἀρτάβας ἑξακοσίας καὶ κριθῆς ἀρτάβας τριάκοντα , ἃς καὶ ὑπολογήσομεν ἁπάσας ἐκ τῶν ἐπιστελλομένων· τὸ δὲ κατʼ ἄνδρα τῶν ἀναδιδουμένων λήψεσθαι ὑπὸ τοῦ ὑφʼ ἡμῶν ὑποσυσταθέντος, ὡς ὑμεῖς ἐφεῖτε, Πανεσνέως Ὅρου. Μυσθαρίων Ἡρακλείδου συνεθέμην. Χαιρήμων Εὐδαίμονος συνεθέμην. Πνεφρῶς ἐτῶν λη ἄσημος. Χαιρᾶς ἐτῶν λε οὐλὴ ὀφρύι ἀριστερᾷ. Ζωίλος ἐτῶν μ οὐλὴ μήλῳ ἀριστερῷ. Ἅρπαλος ἐτῶν λβ οὐλὴ χειρὶ ἀριστερᾷ. Μάρκος ἐτῶν λ οὐλὴ ἀντικνημίῳ δεξιῷ. Ἥρων ἐτῶν μ οὐλὴ γόνατι δεξιῷ. Πετερμοῦθις ἐτῶν λ οὐλὴ δακτύλῳ μικρῷ χειρὸς ἀριστερᾶς οἱ ἑπτὰ διʼ Ἀφροδνομικοῦ φάμενοι μὴ εἰδέναι γράμματα. ἔτους η Ἀντωνίνου καὶ Οὐήρου τῶν κυρίων Σεβαστῶν Ἀρμενιακῶν Μηδικῶν Παρθικῶν Μεγίστων Ἁδριανοῦ κβ.